JohanHeinsen/ENO huggingface dataset:
Aalborgs Stifts Adresseavis, 1825-01-01
Bortforpagtning. Jfølge det Kongelige Rentekammers befaling og Forvalter Tofts derpaa grundede Begjering, bliver Hovedgaarden Kokkedahl i Østerhanherred, i Hjørring Amt, med Hollænderie og Avling, samt Torslev Sogns Kirke- og halve Konge-Korntiende, stillet til offentlig Auction til Forpagtning i 6 paa hinanden følgende Aar, fra 1ste Mai 1825 at regne, hvilken Auction foretages paa Gaarden selv Onsdagen den 26de Januarii 1825, om Formiddagen Kl. 11. Gaardens Jndmark er inddeelt i 10 Vange, hver paa circa 30 Tdr. Land, hvoraf 5 aarlig bruges til Sæd og 5 udlægges til Hvile, og drives med 40 hoveriegjørende Bønder. Den aarlige Udsæd er omtrent 80 Tdr. Rug, 40 Tdr. Byg og 110 Tdr. Havre. Høeavlet 300 a 400 Læs. Der kan aarlig fodres og græsses 150 til 200 Fæekreature og 200 Faar, foruden fornødne Heste. Af Besætning og Jnventarium vil blive Forpagteren overleveret 115 Køer, noget Ungevæg, omtrent 200 Faar kreature, 4 Heste, 2 Vogne, endeel Huusholdnings-Jnventarium, Sengeklæder m. m. Hoveriet, og en betydelig Mængde Ugedage af Godset, overdrages tillige i Forpagtning, med Undtagelse af nogle faa Ægter og Ugedage, som reserveres Eieren. Conditionerne til Auctionen vil blive henlagte til Eftersyn paa Gjæstgivergaardene i Kjøbstæderne, Odense, Colding, Veile, Aarhuus, Viborg, Randers, Aalborg, Ringkjøbing, Holstebroe, Lemvig, Thisted, Hjørring og Frederikshavn, 14 Dage før Auctionen, samt her paa Contoiret og paa Kokkedahl, og hvad som agtes i Forpagtning overdraget, bliver, paa Anfordring, foreviist af Forvalter Toft paa Kokkedahl. Hanherredernes Contoir paa Aagaard, den 13de December 1824. Kjer, constitueret Herredsfoged og Auctions-Directeur.
Aalborgs Stifts Adresseavis, 1825-01-03
Udlandet.
Aalborgs Stifts Adresseavis, 1825-01-03
Tyrkiet. Om Grækernes Sag har Man den vigtige Efterretning, hvis den ellers vil bekræfte sig, at Jbrahim Pascha, efterat have forladt Budrun med sin Flaade, har lidt et betydeligt Tab ved Candien, som Grækerne have tilføiet ham.
Aalborgs Stifts Adresseavis, 1825-01-03
Blandinger. Jfølge en fra Regjeringen udkommen Bestemmelse er det forbudet alle Jøder at boesætte sig i Warschau. Vil Nogen af dem opholde sig der for Forretningers Skyld, skal han ved Porten have et Adgangsskort, der gjelder for een Dag og betales med 20 polske Groschen; vil han blive der længere, henvender han sig til Politiet. Den, der indsniger sig, betaler 2 Rthl.
Aalborgs Stifts Adresseavis, 1825-01-03
J Hannover er ved en kongl. Forordning bestemt, at de forskjellige Bekjendere af den christelige Religion skulle nyde fuldkommen lige borgerlige og politiske Rettigheder, og at altsaa Begrebet af herskende og blot tolereret Kirke skal være ophævet.
Aalborgs Stifts Adresseavis, 1825-01-03
Theatrene i St. Petersborg, der siden den 18de Novbr. havde været lukkede, ere siden den 6te f. M. igjen aabnede.
Aalborgs Stifts Adresseavis, 1825-01-03
Den 8de December opstod i Stokholm en Jldebrand i en Træebygning ved Artilleriets Laboratorium, som dog blev dæmpet uden at gjøre betydelig Skade.
Aalborgs Stifts Adresseavis, 1825-01-03
Oberst Gustavson (forhenværende Konge af Sverrig) opholder sig for Tiden i Kassel ved Maynz. For at indskrænke den i flere Henseender skadelige Sag, at Landmænds og Haandværksfolks Sønner indtrænge sig i de Studerendes Klasse, er det i Sachsen fastsat, at Saadanne, om de end vise Flid og god Opførsel, dog ikke maae nyde nogen af de til det kongl. Consistorium hørende Beneficier, uden de godtgjøre, at de have udmærkede og fortrinlige Talenter.
Aalborgs Stifts Adresseavis, 1825-01-03
J Wien er der et Kaffehuus, hvor alt det Tøi, der bruges, alle Lamperne, Rammerne til Aviserne, Billardziraterne &c. ere af Sølv, hvorfor det og har stærkt Tilløb. Kjøbmændene i Stokholm anstrænge sig meget for, uagtet den sildige Aarstid, at skaffe Colonialvarer, Salt &c. til St. Petersborg.
Aalborgs Stifts Adresseavis, 1825-01-03
Den store Orcan mellem 18de og 19de Novbr. skal, efter en Engellænders Beregning, i faa Minuter have tilbagelagt en Vei af 200 Mile.
Aalborgs Stifts Adresseavis, 1825-01-03
Fra Christiania meldes, at Kornpriserne, der have staaet lavt den hele Sommer, ere i de sidste 3 Uger steget betydeligt. Skibsfarten er endnu aaben.
Aalborgs Stifts Adresseavis, 1825-01-03
Paa visse Dele af Java er Kaffehøsten faldet meget gunstig ud.
Aalborgs Stifts Adresseavis, 1825-01-03
Den Diligence, der gaaer fra Avignon til Lyon, er nylig væltet i Rhonefloden og af 12 Passagerer ere 8 druknede.
Aalborgs Stifts Adresseavis, 1825-01-03
Den 10de f. M. var der Jldløs i Tullerierne, men som dog snart igjen blev slukket. Jlden skal være kommen at et Kakkelovnsrør, der, som Moniteuren siger, var ledet imellem 2 Stykker Træe, som maae have brændt længe, da Man fandt dem ganske at være bleven til Kul J Skovene omkring Ørebroe har den sidste Orkan oprevet med Rod omtrent 40000 Træer.
Aalborgs Stifts Adresseavis, 1825-01-03
Fædrelandet.
Aalborgs Stifts Adresseavis, 1825-01-03
Kjøbenhavn. Jblandt den Skade, som Orkanen voldte her i Staden, var ogsaa den, at det over Vesterport opreiste Camera obscura kastedes ned. Af et høit Huus paa Christianshavn, nedstyrtedes den hele øverste Etage. Paa Slotspladsen blæste en Karet omkuld. Paa Landet heromkring ere mange Bygninger omstyrtede ved Stormen, mange Kreature komne til Skade, en stor Mængde Sædehæsse omblæste og Sæden adsplittet, og Skovene have lidt betydeligt. J een af de kgl. Plantager skal der være omblæst 4000 store Træer. Paa Amager, hvorfra endog adskillige Jndvaanere flyttede ind paa Christianshavn, skal Søen være oversteget Bredderne og have overskyllet det nærmeste Land. Møllerne have ligeledes lidt betydeligt.
Aalborgs Stifts Adresseavis, 1825-01-03
En af vor Litteraturs nyeste Frembringelser, som fortjener at anbefales, er de af J. C. Lange udgivne: "Valgte Stykker, meest over Politik og Statsvidenskab og med sta stigt Hensyn paa Fædrelandet. Flere af Dagens interessante Emner behandles her med en Klarhed, Grundighed, og Frimodighed, der gjør deres Læsning til en lige saa oplysende som underholdende Aandsføde. Clarinettisten Braunstein skal være udnævnt til kgl. Capelmusicus i den ved afdøde Clarinettist Capelmusicus Petersens Død vacante Plads.
Aalborgs Stifts Adresseavis, 1825-01-03
Theaterdirectionen har ladet bekjendtgjøre, at i den senere Tid adskillige falske Comoediebilletter ere blevne fald budne, og at derfor det skuespilsøgende Publicum advares om, ikke at kjøbe billetter af uvedkommende Personer, men paa det ene anthoriserede Udsalgsted paa Theatret. Cours den 28de December. Hamb. 2 M. 220, a vista 223. Spec. 227. - Specier solgtes til 13 Rbmk. 10 s. Disconto 5 pC. - 4 pCt. Kongelige Obligationer (uden Renter) 87. Nationalbank-Obligationer (af Laanet 4de Februarii 1820, uden Renter, 100 1/4 a 100 1/2 Rbdlr. r. S. eller . - Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 98. Dito 4000 Bcomk. 98. - 6 pC. norske Obligat. ved Hambro & Søn 105 1/2. - Norske Speciessedler pr. 10 Specier 17 1/2 a 17 1/4. - Svenske Sedler 53. - Asiatiske Actier v. Cours: Hamborg den 28de December. St. Petersborg 83. - London 35, 11 1/2. - Lissabon 37 1/2. - Amsterdam k. S. 104 3/4, 2 M. 105 3/8. - Kjøbenhavn k. S. . .- Specier 2 1/4 A. Mariboe.
Aalborgs Stifts Adresseavis, 1825-01-03
Søndagen den 12te December blev Jsraliteen, Possementmagermester Henius fra Aarhuus, døbt i Horslunde Kirke her i Lolland af Hr. Provst Smith, som i en Tid af 3 Uger havde underviist ham i Christendommens Grundsætninger.
Aalborgs Stifts Adresseavis, 1825-01-03
Aarhuus. Det Kuhnske Konstrider og Trambolinspringer-Selskab, giver i denne Tid Forestillinger her med udmærket Bifald.
Aalborgs Stifts Adresseavis, 1825-01-03
Blandinger. Den offentlige Examen i Ribe Cathedralskole endtes den 22de September med en Tale af Adjunct Hjort, som søgde at udvikle "de Fordele, Hovedstæder tilbyde de Studerende, og opmuntrede de bortreisende Ynglinge til disse Fordeles rigtige Brug. Jndbydelsesskriftet til Exammen var udgivet af Rektor Thorup og indeholdt "et Bidrag til Kundskab om de Mænd, som ere udgangne fra Ribe Kathedralskole.
Aalborgs Stifts Adresseavis, 1825-01-03
En Kone fra Uggelhusene, som havde været ude for at hente sit Fattigkorn, har ved at gaae hjem om Aftenen den 20de Dennes forvildet sig i det strænge Veir og er frossen ihiel paa Marken.
Aalborgs Stifts Adresseavis, 1825-01-03
J Helsingøer viiste sig ogsaa ved Dagens Frembrud i større eller mindre Grad Spoer af Stormens Ødelæggelser, fornemmelig paa de højt fremragende Bygninger, saasom Kirkerne, af hvis Tage en stor Mængde Steen ere nedkastede og endeel af Kobberet og Tagblyet paa Olai Kirke oprulledes. "Den dybt oprørte Søes høie Brusen - skrives herfra - Stormens voldsomme Stød, hvorved Husene bævede, Vraget af hist nedstyrtende Skorsteensdele, her nedramlende Tagsteen, sønderslagne Vinduer, omblæste Plankeværker og oprykkede Træer, saavelsom Frygten for at Høivande skulde oversvømme den lavtliggende Deel af Byen, gjorde Opholdet næsten ligge saa skræksomt i Husene, som det var farligt at færdes paa Gaderne." Af de paa Rheden liggende Skibe strandede tvende engelske med Trælast paa Sverrig, ikke langt fra Helsingborg. Et engelsk Barkskib lastet med Planker, som var dreven fra sine Ankere ved Kjøbenhavn, strandede ved Skotterup, og vil, da det er svært læk, neppe kunne bringes op. De mange i dette Efteraar indtrufne Skibbrud vække paa nu Haab om snart at faae en Havn ved Helsingøer, hvor Skibe og Gods kunde frelses, saa meget mere, da dette Savns Afhielpning har vundet den mægtigste Støtte i Majestætens allernaadigste Resolution.
Aalborgs Stifts Adresseavis, 1825-01-03
Fra Faaborg høres følgende: "Sørgelige og skrækkelige ere de Efterretninger der her ere indløbne om Søeskader m.m. Foruden den skjønne Brig herfra Byen, som mistedes, er Man ogsaa i Frygt for en Slup, som Man i lang Tid ikke har seet eller hørt det mindste fra. Et andet Skib, som Føreren selv eiede, er total forliist og kun een Mand af Besætningen bjerget. J dette Øieblik fortælles: at tvende Skippere herfra ere forliste 8 Mile fra Kjøbenhavn. Den er ikke allene det følelige Tab af Skibe og Gods; men de ulykkelige Efterladte, der ere saa høiligen at beklage.
Aalborgs Stifts Adresseavis, 1825-01-03
Skibe, ind- og udclarerede ved Aalborg Toldkammer. Den 31te Decbr. Udclareret, C. H. Panck til Fredericia med Uld, saltede Sild m.m.
Aalborgs Stifts Adresseavis, 1825-01-03
Børnekopper. Disse slemme Gjester have ogsaa fundet Veien til Vensyssel, En permitteret Soldat fra Kjøbenhavn kom i Foraaret syg hjem for at besøge sine Forældre i Borup, i Wraae Sogn. En Dags Tid efter hans Hjemkomst udbrøde Kopperne. Efter foregaaende Anmeldelse til Hr. Amtmanden kom Districtslægen Hr. Synkenberg til ham, fik ham bragt til Sygehuset i Hjørring, og der blev sat Vagt for Huset. Samme Forholdsregel blev iagttaget med de øvrige i Sognet, som Tid efter anden bleve syge, skjønt man dertil var ikke meget villig. Hr. Amtmanden gjorde selv en Reise til Sognet for at overtale Forældrene til at lade deres Børn komme paa Sygehuset Men saasnart de lærte at kjende det gode Tilsyn og Pleie de Syge der, erholdte, var der siden intet i Veien, saalænge Aarstiden tillod at transportere de Syge. Hr. Synkenberg har, ved Hr. Amtmandens Understøttelse, gjort alt hvad der kunde gjøres for at standse denne Sygdoms Udbredelse. En almindelig Vaccination blev foretaget her i Omegnen. J Wraae Pastorat allene bleve 197 Børn vaccinerede. En Politiebetjent fra Sæbye kom til Sognet for at have Opsigt med Vagterne. Men disse have vel ikke alletider været saa paapassende, som de burde; thi Sygdommen udbredte sig Tid efter anden, og endnu ligge nogle syge af Kopperne. Jalt har henimod en Snees Mennesker været angrebne af denne Sygdom. Dog ingen ere deraf døde, endog en høifrugtsommelig Kone gik Sygdommen, igjennem. Men mange af dem ere blevne meget koparrede.
Aalborgs Stifts Adresseavis, 1825-01-03
Ved denne Leilighed saae man, at en rigtig Vaccination kan forekomme denne Sygdoms Udbredelse, thi mange Børn, som i den senere Tid ere blevne vaccinerede af Hr. Synkenberg, have været i Huse med de Syge, ja nogle af dem endog lagt hos de Syge, uden at blive smittede. De som hidindtil have lagt af Kopperne, have været vaccinerede af forrige Districtslæger Hr. Simonsen og Næsted. Disses Attester ere derved blevne mistænkelige. Hr. Synkenberg har derfor begyndt med at omvaccinere endeel af de Børn, som tilforn have været vaccinerede af disse to omtalte Læger. Kun Skade, at saa faa Børn have frivillig villet indfinde sig; og denne Tid paa Aaret er vel heller ikke dertil den beqvemmeste. Wraae Præstegaard den 24de December 1824. Hassing.
Aalborgs Stifts Adresseavis, 1825-01-03
Ved Tallotteriets 1055de Trækning i Wandsbeck udkom: No. 83. 90. 70. 71. 26.
Aalborgs Stifts Adresseavis, 1825-01-03
Bekjendtgjørelser. J min iflyttede Boepæl udi Hr. Cancellieraad Jørgensens Gaard paa Allgaden, modtager jeg nu daglig Børn til Underviisning, saavel de, som først skulle begynde, ligesom og de, der kunne undervises i Religion, Naturhistorie, Tydsk, Skrivning, Tegning, Regning. Pigebørnene gives tillige Underviisning i al Slags Fruentimmerhaandarbeide. Aalborg den 3die Januari 1825. Maria Brix.
Aalborgs Stifts Adresseavis, 1825-01-03
De Overværelser i mit iboende Sted med øvrige Beqvemmeligheder, som for Tiden beboes af Hr. Coffardie-Capitain N. Nissen, ere til Paaske Flyttetid for en honet Familie at erholde til Leie paa billige Vilkaar. Mouritz Møller.
Aalborgs Stifts Adresseavis, 1825-01-03
De af vore Venner, som have imodtaget Bøger til Laans, anmodes om behageligen at lade os Disse tilhændekomme.
Aalborgs Stifts Adresseavis, 1825-01-03
Jblandt andre savnes 4de Bind af Veit Webers Sagen der Vorzeit; Jngemanns Eventyer, hvoraf dette Exemplar er en kjær Gave, og hvori staaer antegnet den 21de Junii, og adskillige flere enkelte Dele og Bind. Buderupholm den 28de Decbr. 1824. Rothe
Aalborgs Stifts Adresseavis, 1825-01-03
Skuespil. Tirsdagen den 4de Januari om Aftenen Kl. 6 opføres: Jøden, Skuespil i fem Acter af Richard Cumberland. Görbing Franck.
Aalborgs Stifts Adresseavis, 1825-01-03
Nogle Timers Underviisning i Sprog og andre Videnskaber kan faaes hver Uge hos Skovgaard.
Aalborgs Stifts Adresseavis, 1825-01-03
For at fremme Afsætningen af min Naturhistorie om Dyrene, 4de Oplag, med 155 Afbildninger paa de vigtigste Dyr, Fugle, Fiske og Amphibier, der er 30 1/2 Ark stor, og for at give Forældre desbedre Leilighed til, at anvende den som Nytaarsgave for deres Børn, har jeg nedsat dens Priis i Materie til 2 Rbdlr. Sedler, for hvilken den nu er at faae hos mine Commissionærer. Af mine 1812 udgivne Gode Raad (6 1/2 Ark) ere endnu nogle Exemplarer at saae heftede for 48 s. Tegn. Den indeholder endeel Oekonomiske Erfaringer og Raad i forefaldende huuslige Forretninger og endelig nogle paalidelige Farveopskrifter. Viborg den 10de December 1824. A. F. Just. Arvinger saavelsom Creditorer efter afgangne Sognefoged Jesper Christensen i Trudsløv indkaldes herved at møde ved Skiftesamling som afholdes paa mit Contoir den 16de Februari førstkommende om Eftermiddagen Kl. 2, for at afgive deres Erklæringer i Henseende til Fordringerne paa Boet m.m. De Myndige møde personlig eller med lovligen Befuldmægtigede og de Umyndige ved Værger, og de Udeblivende ansees at samtykke hvad de Mødende beslutte. N. Sundbye den 11te December 1824. Spies. Daglig Lomme-Calender for 1825, indb. i Læderbind, 8 Mk. Reise- og Skrive dito for dito, indh. 36 s. Contoir-Calender for 1825, opklæbet paa Pap, 3 Mk. dito for dito, opklæbet paa dito, 2 Mk. dito for dito, opklæbet paa dito, 24 s. Faaes hos Rottbøll Sadolin.
Aalborgs Stifts Adresseavis, 1825-01-03
For en eenlig Herre eller Dame er 2de Værelser at faae tilLeie strax eller til Paaske Flyttetid samt Spiisning i Huuset. Lysthavende behager at henvende dem til Addresse-Contoiret, hvor nærmere Efterretning kan erholdes.
Aalborgs Stifts Adresseavis, 1825-01-03
Proclama. Ved Proclama, som læses i vedkommende Retter, ere alle de, som maatte have Noget at fordre i Stervboet efter afdøde Enke, Generalmajorinde Constauce Sophie Friderichs v. Rodenborg, født v. Moltke, til Worgaard i Hellum Herred, Aalborg Amt, og forhen afgangne Mand, GeneralMajor Hans Joachim v. Rodenborg, indkaldede med 12 Ugers Varsel til for undertegnede Skifteforvalter at anmelde og beviisliggjøre deres Fordringer, hvilket herved endvidere bekjendtgjøres. Duegaard ved Hobroe den 18de December 1824. Muhle.
Aalborgs Stifts Adresseavis, 1825-01-03
Auctioner. Tirsdagen den 11te Januarii næstkommende om Formiddagen Kl. 10, bliver, efter Reqvisition af Commissionairerne Fabricius og Bergen, for Skibscapitain Anders Lundvaldaf Gothenborg, ved Kjøbmand Bergens Pakhuus i Skagen foretaget offentlig Auction over den gode og heel aftagne Takkelage fra Brigskibet Charlotte Amalia, som Natten til den 21de November sidst paa Reisen fra St. Uebes til Hjemstedet Gothenborg strandede under Skagen, hvilken Takkelage bestaaer i: 2 Ankertouge. 1 Jernkjetting paa 33 Favne. 4 Skibsankere. 22 Stkr. forskjellige Seil. Vandter, Stage, staaende og løbende Redskab, samt 2de Skibsbaade, Rundholter, Ræer og Stænger, med mere. Alt efter de paa Auctionsstædet bekjendtgjørende Conditioner, blandt hvilke er, at den Kjøber, som ikke betaler Contant, maa være forsynet med antageligt Creditiv. Lysthavere indydes. Skagen den 27de December 1824. D. C. Lund. Stervboestædet efter afgangne Jens Jensen Digmann i Nørre-Sundbye, bliver stillet til offentlige Auctioner: 1ste Gang Mandagen den 10de Januar 1825, 2den Gang Fredagen den 14de f. M. 3die Gang Onsdagen den 19de f. M. De tvende første Auctioner afholdes paa Aalborg Byetingsstue og 3die Auction afholdes i Stædet selv i Nørre-Sundbye. Ved sidste Auction bortsælges tillige Stedets Løsøre, bestaaende af: Borde, Stole, Sengeklæder, Linned, et complet Brændeviinstøi, samt en Kreilkaag m. m. Aalborg den 3die Januari 1825. Schmidt.
Aalborgs Stifts Adresseavis, 1825-01-03
Løverdagen den 8de Januarii næstkommende bliver ifølge Vedkommendes Begjering afholdt offentlig Auction ved Pakhuset paa Steenberg Strand, i Thisted Amt, over 1000 Tdr. svensk Tjære, indstrandet den 4de Novbr. med Galeasen Haabet, Capitain P. Olsen, af Bostad, i Sverrig, bestemt fra Stokholm til Hamborg. Auctionen begynder Kl. 11 Formiddag. Liebhaberne behage at give Møde paa Auctionsstedet, hvor Conditionerne bekjendtgjøres. Det bemærkes, at Tolden er Kjøberne uvedkommende. Hillerslev Hundborg Herreders Contoir i Thisted, den 21de Decbr. 1824. Faye.
Aalborgs Stifts Adresseavis, 1825-01-03
Efter Vedkommendes Begjæring bliver den Peder Andersen Boerup tilhørende Gaard i Nørre Wraae Bye, Wraae Sogn, der hestaaer af Hovedparcellerne af de af Christen Johansen og Jens Christian Johansen i bemeldte Nørre Wraae forhen eiende Gaarde, af Hartkorn 4 Tdr. 2 Skpr. 3 Fdkr. 2 Alb. stillet til en eeneste Auction som holdes paa Eiendommen, Fredagen den 14de Januarii 1825, Formiddag Kl. 10, hvorved Bortsalg absolut findet Sted. Tillige bortsælges ved samme Auction den ved Gaarden værende Besætning og Løsøre. Eiendommen, som er god, kan strax tiltrædes og Conditionerne forinden erfares hos Hr. Landvæsenskommissair, Bye og Herredsfoged Poulsen i Hjørring. Sæbye den 18de December 1824. Boeck.
Aalborgs Stifts Adresseavis, 1825-01-03
Den afgangne Poul Mortensen og forhen afdøde Hustrue Johanne Cecilia Blochs fælleds Stervboe tilhørende Gaard i Assaae, Dronninglunds Sogn, af Hartkorn 1 Td. 3 Skpr. 2 Fdkr. 2 Alb. og 2de Engparceller fra Kokkenborg i samme Sogn, tilligemed disse Eiendormes Konge-, KirkeKorn- og Qvægtiende, stilles til en eeneste Auction som holdes i selve Gaarden Mandagen den 10de Januarii 1825, Formiddag Kl. 10. Eiendommen har en smuk og fordeelagtig Beliggenhed og Bygningerne, som for faa Aar siden ere af nye opførte, indrettede til Beboelse for en Familie udenfor Bondestanden, ligesom der paa Gaardens Marker, der ligger tæt omkring samme, er ikke ubetydelig Skov. Sæbye den 18de December 1824. Boeck.
Aalborgs Stifts Adresseavis, 1825-01-03
Mandagen den 10de Januar 1825, Kl. 11 Formiddag, bliver i Asaae, i Dronninglunds Sogn, foretaget Auction over Sengeklæder, Meubler, en Kobberkjedel, Jerngryder med flere Kjøkken- og Bryggerredskaber, 1 Hest, 9 Fæekreature, Faar, en Postvogn og andre Gaards- og Avlsredskaber, endeel FyrreTømmer, 19 Favne Brænde, Trediedelen af en Udskibningspram og et lidet Stykke Skovspart med mere, Alt tilhørende Skipper Christen Sørensens Opbudsboe. Sæbye den 18de December 1824. Boeck.
Aalborgs Stifts Adresseavis, 1825-01-05
Udlandet.
Aalborgs Stifts Adresseavis, 1825-01-05
Spanien. Den Efterretning, at den franske Regjering har samtykt i foruden de forhen bestemte 25000 Mand at lade endnu 6000 Mand blive i Spanien, har foraarsaget stor Glæde i Madrid. Den til Underholdning for disse 31000 Fransk mænd bestemte Sum er fastsat til 14 a 15 Millioner aarlig d. c. Frankerig antager, at dette Corps vil koste saameget mere at holde i Spanien, end i Frankerig. Den spanske Gjeld paa 60 Millioner skal afgjøres med 3 Mill. 5 procent Rente. Ved den mellem Spanien og Frankerig i den Anledning afsluttede Convention er tillige fra spansk Side tilstaaet, at Amnestien skal være noget fuldstændigere og fra fransk Side, at Jnqvisitionen igjen maa oprettes. J Madrid, hedder det derfra, tvivler heller Jngen meere om Jnqvisitionens Gjenoprettelse og Planen dertil skal være affattet af Kanonicus Montero, Pater Martinet og andre Munke, der ere ansatte til at undersøge Archiverne for de hemmelige Selskaber. Man nævner den nylig udnævnte Erkebisp af St. Jago de Compostella, Velez, som den, der er bestemt til Storinqvisitor. Man mener dog, at Man vil gaae mildere tilværk, end før, og for Fremtiden (hvilken Naade!) tilstaae de Anklagede en Defensor og ikke fordømme Nogen uden for authentisk beviste Facta. Man antager det og for vist, at der skal udkomme en ny Amnestie, der skal indeholde en almindelig Pardon for Alle, der havde Deel i den sidste Revolution, hvorfra der dog skulde blive Undtagelser, men kun individuelle. Derimod skal der være et andet kongeligt Decret under Pressen, hvorved alle i det sidste Aar udvandrede Spaniere paalægges at vende tilbage, under Straf af Forviisning og Confiscation af alt deres Gods.
Aalborgs Stifts Adresseavis, 1825-01-05
Den 13de f. M. har den kongelige Familie tilligemed Prinds Max holdt sit Indtog i Madrid. Uagtet Misforholdet i Alder taler Man endnu stedse om en forestaaende Formæling mellem Prinds Max og Jnfantinden, Hertuginde af Beira. Zen Bermude, staaer endnu bestandig i Gunst hos Kongen og synes at seire over Modpartiet. En Marqvis de las Hormazas, som Purificationsjuntaen har erklæret for En, der ikke kunde purificeres, har Kongen, i Kraft af hans Magtfuldkommenhed, erklæret for reen. Derimod har Kongen ved den pavelige Nuntius ladet Biskoppen af Madrid afsætte og befalet ham inden 24 Timer at forlade Madrid, fordi han havde erfaret, at Biskoppen havde opnaaet denne Værdighed ved at bestikke en høi Person med 20,000 Pesos, altsaa ved Simonie. Baron Eroles, der af Lægerne er erklæret for fuldkommen afsindig. havde den fire Jdee, at Jngen uden han havde Ret til at befale i Catalonien da han havde erobret sig den. - Der er udkommet et Reglement angaaende den spanske Livgardes Organisation, ifølge hvilket den skal bestaae af 6 Escadroner, hvoraf 3 spanske og 2 udenlandske (saakaldte Walle ner og Sachser. 4 Kompagnier Provindsialmiliz, der ere oprettede i Guadalaxara paa Jndbyggernes Bekostning, og i flere Maaneder ingen Sold have faaet, have i den Anledning sendt en Officeer til Madrid, men som kom tilbage med den bedrøvelige Beskeed, at Solden ikke kunde blive udbetalt, da Kasserne vare tomme.